Kamu bisa jelasin ke aku soal Sultan Ibrahim ibni Sultan Muhammad IV dalam bahasa melayu?

Sultan Ibrahim ibni al-Marhum Sultan Muhammad IV atau Tengku Ibrahim Ibni Long Senik diputerakan pada 9 Oktober 1897 di Istana Balai Besar, Kota Bharu merupakan putera kedua Tuan Long Senik (Sultan Muhammad IV) dan Sultanah Zainab. Dianugerahkan gelaran Tengku Sri Indra Mahkota Kelantan oleh ayahandanya pada 22 Jun 1911. Baginda bertugas sebagai Timbalan Hakim Mahkamah Tinggi dan kemudian mewakili kekandanya di Singapura pada tahun 1942. Sultan Ibrahim menaiki takhta Kelantan pada 21 Jun 1944 selepas kemangkatan kekanda baginda Sultan Ismail yang tidak berputera dan dimahkotakan secara rasmi di Istana Balai Besar, Kota Bharu pada 31 Oktober 1944. Pada tahun 1953, Sultan Ibrahim berangkat menghadiri pertabalan Queen Elizabeth II di mana baginda menjadi terkenal kerana berkongsi kereta kuda dalam hujan dengan Queen Sālote Tupou III dari Tonga.

Baginda mempunyai 6 isteri dan mempunyai 13 putera dan 14 puteri. Baginda mangkat pada 9 Julai 1960 di Istana Seri Cemerlang, Kota Bahru, pada umur 62 setelah memerintah selama 16 tahun dan diganti oleh anakanda ketiga baginda (tetapi putera sulung daripada perkahwinan ketiganya merangkap perwaris takhta yang dilantik), Sultan Yahya Petra.